text: Fængslet i fire uger for drabsforsøg
  02 januar 2014 kl. 12.50
  Den 50-årig mand fra Kolding, som nytårsdag stak en 48-årig mand med kniv, er fængslet i fire uger, sigtet for drabsforsøg.
  Den sigtede ønskede ikke at udtale sig i retten. Han accepterede dommerens kendelse.
  Drabsforsøget fandt sted i den 50-åriges lejlighed i boligblokkene på Snerlevej i Kolding ved 17-tiden onsdag. Politiet mener, at der er tale om et internt opgør.
  Den 48-årig var gæst i lejligheden. Han blev stukket i halsen med en kniv. Han blev efterfølgende indlagt på Kolding Sygehus, hvor lægerne skønnede, at han var uden for livsfare.
  Det var den 50-årige selv, der ringede til politiet, og han blev anholdt i lejligheden, da politiet nåede frem.
  